PATVIRTINTA

Lietuvos nacionalinio kultūros centro direktoriaus 2018 m. sausio 22 d.

įsakymu Nr. V-05

**RESPUBLIKINĖS LIAUDIES MENO PARODOS 2018 M.**

**NUOSTATAI**

**I. BENDROSIOS NUOSTATOS**

# Respublikinės liaudies meno (tautodailės) parodos nuostatai reglamentuoja renginio tikslą, struktūrą, dalyvius, rengimo tvarką, eksponatus, vietą ir laiką, kontaktinius asmenis.

1. Liaudies meno parodą rengia Lietuvos nacionalinis kultūros centras (LNKC).

Partneriai – Lietuvos vidaus reikalų ministerija (VRM), Lietuvos tautodailininkų sąjunga (LTS), rajonų kultūros institucijos.

**II. TIKSLAS**

1. Liaudies meno parodos tikslas – parodyti geriausius per pastarąjį penkmetį liaudies meistrų sukurtus darbus, atspindinčius minėto laikotarpio liaudies meno raidos etapą, ypač tradicijos tąsą bei jos kaitos tendencijas.

**III. STRUKTŪRA**

1. 2018 m. liaudies meno parodą sudaro vaizduojamoji (skulptūra, tapyba grafika, karpiniai), taikomoji (audiniai, tautiniai drabužiai, rankdarbiai, keramika, kalviški geležies, medžio, iš vytelių ir šiaudų pinti dirbiniai, juvelyrika), paprotinė (sodai, verbos, margučiai, kaukės) liaudies dailė.

**IV. DALYVIAI**

1. Parodoje gali dalyvauti visi Lietuvos gyventojai, neįgiję aukštojo dailės išsilavinimo, nepriklausomai nuo to, ar jie yra Tautodailininkų sąjungos nariai, ar ne.
2. LNKC parengia ir išleidžia liaudies meno parodos iliustruotą katalogą, kuriame pristatomi parodos dalyviai ir jų kūriniai.
3. Atrinktų darbų autoriams įteikiama Dainų šventės atributika ir parodos katalogai.

**V. RENGIMO TVARKA**

1. Ekspozicija kuriama etapais: iš rajoninių parodų / atrankų liaudies dailės kūriniai atrenkami į regionines LTS bendrijų parodas / atrankas, iš šių – į respublikinę parodą.
2. Rajonines parodas arba rajonines atrankas organizuoja rajonų kultūros institucijos, atsakingos už liaudies dailę: kūrinius į jas pristato patys autoriai arba surenka rengėjai. Geriausius darbus į regionines parodas / atrankas atrenka LTS regioninių skyrių sudarytos komisijos.
3. Regionines parodas / atrankas rengia LTS regioniniai padaliniai (skyriai ir bendrijos) – vieni arba su regioninėmis kultūros institucijomis. Iš jų darbus respublikinei parodai atrenka LNKC sudaryta komisija.
4. Regioninės parodos turi būti surengtos iki 2018 m. balandžio 15 d.
5. LNKC komisija turi teisę pakviesti į parodą ir tuos meistrus, kurie dėl rimtų priežasčių negalėjo dalyvauti regioninėse parodose / atrankose, bet jų kūriniai svarbūs dabartinės liaudies dailės panoramoje.
6. Visų lygių atranka vykdoma vadovaujantis kūrinio meniškumo, tradiciškumo, atlikimo kokybės ir meistriškumo kriterijais.

**VI. EKSPONATAI**

1. Kiekvienas dalyvis atrankinėms parodoms pateikia iki 10 darbų, sukurtų 2014–2018 m., kolekciją.
2. Pateikiami kūriniai turi būti geros būklės, nesutepti, neįdaužti ar kitaip nepažeisti, parengti eksponuoti.
3. Kiekvieną eksponatą lydi kūrinio pasas (1 priedas). Jį gali užpildyti pats autorius, rajoninių arba regioninių parodų rengėjai.
4. Eksponatai privalo būti paženklinti prie jų pritvirtinant kūrinio pasą, o dėl kūrinio specifikos nesant galimybių to padaryti – specialiomis etiketėmis. Respublikinės parodos rengėjai pasilieka teisę nepriimti į parodą atvežtų tinkamai nepaženklintų eksponatų.
	1. Audinių etiketės turi būti iš audinio arba iš kitokios patvarios medžiagos, prisiūtos blogojoje pusėje.
	2. Riešinių, pirštinių etiketės prisiuvamos dirbinio viduje.
	3. Ant margučių klijuojamos miniatiūrinės juostelės su autoriaus pavarde, o visai kolekcijai užpildomas bendras pasas, įrašant dirbinių skaičių. Panašiai ženklinamos ir verbos.
	4. Sodai, juvelyriniai dirbiniai ženklinami miniatiūrinėmis etiketėmis, kiekvienam eksponatui pildomas atskiras pasas.
5. Etiketėse turi būti užrašomas autoriaus vardas, pavardė ir gyvenamoji vieta (miestas, rajonas).
6. Regioninių parodų organizatoriai visų atrinktų darbų pasus ir tikslius eksponatų sąrašus (2 priedas) elektroniniu, paprastu paštu arba faksu ne vėliau kaip per penkias dienas po regioninės atrankos atsiunčia LNKC Tautodailės poskyriui.

**VII. RESPUBLIKINĖS PARODOS VIETA IR LAIKAS**

1. Paroda rengiama Švč. Mergelės Marijos Ramintojos (Augustiniečių) bažnyčioje (Savičiaus g.

13, Vilnius).

1. Darbai pristatomi į Švč. Mergelės Marijos Ramintojos bažnyčią 2018 m. birželį. Pristatymo dienos bus patikslintos.
2. Paroda atidaroma 2018 m. liepos 3 d. 16 val.

**VIII. KONTAKTINIAI ASMENYS**

1. Parodos kuratorė – LNKC Tautodailės poskyrio vadovė Teresė Jurkuvienė: tel.: (8 5) 261 3553, 8 612 668 04, el. p. tautodaile@lnkc.lt.
2. Regioninių parodų rengėjai ir organizatoriai:
	1. LTS Dzūkijos skyrius – pirmininkė Audronė Lampickienė: tel.: (8 315) 735 91, 8614 788 03,

el. p. dzyvai@gmail.com.

* 1. LTS Kauno bendrija – pirmininkas Valentinas Jazerskas: tel. 8 699 049 92, el. p. kauno@lietuvostautodaile.lt.
	2. LTS Panevėžio bendrija – pirmininkas Saulius Kronis: tel. 8 685 339 38, el. p. tautodailepan@gmail.com.
	3. LTS Šiaulių bendrija – pirmininkė Laima Kelmelienė: tel.: 8 687 239 88, 8 685 339 27, el. p. siauliaitautodaile@splius.lt.
	4. LTS Telšių skyrius – pirmininkė Sigita Daciene: tel. 8 676 351 64, el. p. s.daciene@gmail.com.
	5. LTS Vilniaus bendrija – pirmininkė Ramutė Kraujalienė: tel. 8 699 360 16, el. p. ramute.kraujaliene@gmail.com.
	6. LTS Žemaitijos skyrius – pirmininkė Vida Šmitienė tel.: (8 46) 410 488, 8 650 229 90, el. p. vida.smitiene@gmail.com; Kretingos muziejaus dailės skyriaus vedėja Danutė Šorienė: tel. 8 616 515 02, el. p. danute.soriene@gmail.com.

#### IX. BAIGIAMOSIOS NUOSTATOS

25. Informacija apie parodą skelbiama LNKC interneto svetainėje [www.lnkc.lt](http://www.lnkc.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_